PRITARTA

 Molėtų rajono savivaldybės tarybos

 2020 m. kovo d. sprendimu Nr. B1-

**MOLĖTŲ R. KŪNO KULTŪROS IR SPORTO CENTRO**

**2019 M. VEIKLOS ATASKAITA**

#

 **Molėtų r. kūno kultūros ir sporto centras** – vaikų, jaunimo neformalaus ugdymo biudžetinė savivaldybės įstaiga, sudaranti, siūlanti sąlygas užsiimti sportine veikla, koordinuojanti sporto ir kūno kultūros veiklą Molėtų rajone.

 Centre dirbančių mokytojų tikslas – užtikrinti vaikų ir jaunimo užimtumą, reguliariai aktyviai sportuojant pasirinktą sporto šaką, ieškoti talentingų sportininkų, siekti nuoseklaus talentingų sportininkų meistriškumo didėjimo, jų rengimui tikslingai panaudoti treniruočių procesą, varžybų sistemą, vasaros sporto ir poilsio stovyklas. Centro mokytojai turi privalomą išsilavinimą ir dauguma didelę pedagoginę darbo praktiką. KKSC mokytojai nuolat rūpinasi profesinės kompetencijos kėlimu, aktyviai dalyvauja kvalifikacijos kėlimo kursuose, seminaruose, mokymuose, kuriuos organizuoja Molėtų r. švietimo pagalbos tarnyba, šalies sporto bei švietimo sistemų organizacijos**.**

 Sporto centro darbuotojai vykdo Lietuvos mokyklų žaidynių varžybas, kuruoja rajono mokyklų komandų dalyvavimą regioniniuose, respublikiniuose etapuose ir renginiuose, vykdo zoninius ar regioninius etapus, organizuoja sportinius renginius rajono moksleiviams. Kartu su rajone veikiančiais sporto klubais ir kitais socialiniais partneriais organizuoja bei sudaro palankias sąlygas vykdyti atskirų sporto šakų varžybas, turnyrus, akcijas. Bendradarbiaudami su Lietuvos sporto šakų federacijomis, vykdo Lietuvos moksleivių čempionatus ir pirmenybes. KKSC auklėtiniai dalyvauja respublikinėse jaunių, jaunučių sporto žaidynėse, šalies čempionatuose įvairiose tarptautinėse bei respublikinėse varžybose.

Pastaraisiais metais plėtėsi, stiprėjo mokymo – treniruočių ir varžybų sporto bazė. Ketverius metus ugdymui ir teniso mėgėjų laisvalaikiui naudojamas teniso aikštynas – keturios kokybiškos dirbtinės dangos teniso ir padelio teniso aikštelės. Nuo 2015 m. rugsėjo naudojamės renovuota ir atnaujinta žaidimų sporto sale ir Molėtų progimnazijos patalpose įrengta daugiau nei 100 kvadratinių metrų imtynininkų sporto baze bei greta imtynių salės papildomai įrengta jėgos treniruoklių sale su gausia treniruoklių ir svarmenų įranga. Nuo 2017 m. vasaros naudojamės naujo stadiono teikiamomis galimybėmis. Jame vykdomos mokyklų kūno kultūros pamokos, renginiai, futbolo pratybos. Stadione vykdomos FK „Molėtai“, vietos futbolo mėgėjų, moterų, veteranų ir kitos varžybos. Šalia pradinės mokyklos įrengta universali dirbtinės dangos sporto aikštelė padidino sportinio ugdymo plėtros ir pratybų įvairovės bei kokybės galimybes. Nuo 2018 m. gruodžio mėnesio sporto centro darbuotojams teko nuolatinis rūpestis užtikrinti kiek įmanomą geresnę dirbtinai šaldomo ledo kokybę ir aikštelės priežiūrą. Lankytojai šia nauja paslauga džiaugėsi ir noriai naudojosi. Norint teikti geros kokybės čiuožimo ant ledo paslaugą, reikalinga sutvarkyti aikštės infrastruktūrą ir aprūpinti būtina įranga bei ištekliais. Naujas riedučių parkas traukia riedlenčių, riedučių, ratukinių pačiūžų gerbėjus. Pagrindiniai vartotojai atvyksta iš Lietuvos miestų. Sezoną entuziastai pradėjo jau vasario mėnesį. 2019 m. vasarą įvyko šios sporto šakos pristatymas miesto šventės metu, Lietuvos Riedlenčių federacijos čempionato etapas.

 **2018-19 mokslo metų sportinį sezoną** LR sporto mokyklų vaikų – jaunių čempionate varžėsi 5 rankininkų komandos.

 2018-19 metų sezonas buvo gausus čempionais ir prizininkais. Visos čempionate žaidusios vaikinų komandos užėmė prizines vietas. U-19, U-17, U-11 vaikinų ir vaikų komandos LR rankinio federacijos mokymo įstaigų čempionatuose iškovojo 2 vietas. U-15 ir U-9 komandos užėmė 3-sias vietas. Komandas treniravo NŠ mokytojai S.Šanteriovas, R.Bimbirienė ir M.Žala. Merginų komandų čempionate praėjusį sezoną neturėjom. Sezono metu rankininkai dalyvavo ir daugybėje draugiškų turnyrų Lietuvoje ir užsienyje.

 Moksleivių krepšinio lygos čempionate dalyvavo dvi komandos. Turnyre varžėsi U-14 ir U-12 vaikų komandos. Pasirodymai baigėsi grupės varžybose. Kitos krepšinio grupės tobulėjo treniruotėse ir įvairaus lygio varžybose - rajono, regiono, moksleivių turnyruose.

 2018-2019 m.m. sportiniame sezone vyresnių krepšininkų grupės auklėtiniai Molėtų Gimnazijos komandos sudėtyje dalyvavo Utenos „Juventus“ moksleivių krepšinio lygoje. Merginų grupė pasipildė jaunomis krepšininkėmis, dalyvavo turnyruose Anykščiuose, Utenoje, Kėdainiuose, Molėtuose. Merginų komanda atstovaudama Molėtų progimnaziją laimėjo 2018/19 m. Lietuvos mokyklų žaidynių zonines varžybas. Merginos noriai lanko pratybas kaupia patirtį, siekia meistriškumo treniruotėse, kontrolinėse varžybose.

 Teniso, dziudo ir sambo imtynių grupių auklėtiniai varžėsi įvairaus rango varžybose. Imtynininkai dalyvavo 2 – se turnyruose. Teniso grupių vyresnieji auklėtiniai treniruojasi, varžosi vietos, apskrities, regiono turnyruose. Vykdoma daug turnyrų Molėtuose, varžomasi su bendraamžiais, pasitelkiami tėvai. Jauniausių tenisininkų grupėje yra keletas gabių vaikų, kurie daug varžėsi su bendraamžiais praėjusio sezono Teniso sąjungos vykdomuose turnyruose ir nuolat pateko į prizininkų ketvertą. Gabius vaikus K.Pumputį, A.Peslioką, A.Kiaunę treniruoja NŠ mokytojas A. Šėža.

 Moksleivių atostogų metų centre vyko 7-asis tradicinis tarptautinis rankinio turnyras „Molėtų pavasaris – 2019“. Dalyvavo 17 komandų iš Molėtų, Varėnos, Panevėžio, Šalčininkų, Klaipėdos, Kauno, Šiaulių, svečiai iš Polvo (Estija), Minsko (Baltarusija) miestų. Daug darbo, pastangų organizuojant ir vykdant šį sporto renginį, įdėjo NŠ rankinio mokytojai.

 2018-19 m.m. sporto centre krepšininko, rankininko, imtynininko ir tenisininko rengimo programas baigė **19** auklėtinių. Jiems šventinėje, aplinkoje įteikti neformaliojo vaikų švietimo pažymėjimai.

 2018 m. rudenį Lietuvos jaunučių ir sporto vilčių žaidynėse startavo krepšininkės ir grindų riedulininkai (Grindų riedulio finalo varžybos vyko Molėtuose). Molėtų rajono sportininkai 6-toje mažų savivaldybių grupėje užėmė 8–tą vietą.

 Mūsų savivaldybės jaunieji sportininkai gana sėkmingai varžėsi 2018-19 m.m. **Lietuvos mokyklų žaidynėse**: rajonas bendroje įskaitoje užėmė **7 - ją** vieta (2017-18 m.m. 11 v.) tarp 31 savivaldybės komandų. Kaimo mokyklų suvestinėje rajonas - 34 vietoje (46 savivaldybės), Pagrindinių mokyklų grupėje Molėtų progimnazija iškovojo **aukštą 3 - ją** vietą, (varžėsi 51 mokykla); Molėtų pradinė – 4-oji tarp pradinio ugdymo mokyklų (24 mokyklos). Alantos gimnazija - 46 vietoje (91 mokykla) tarp kaimo vietovių gimnazijų ir vidurinių mokyklų; Inturkės pagrindinė mokykla – 37 vietoje (79 mokyklos) tarp kaimo vietovių pagrindinių mokyklų.

Rajono bendrojo lavinimo mokyklų mokiniams vykdytos Mokinių sporto žaidynės, kurias sudarė 12-os sporto šakų varžybos. Jose dalyvavo apie 1000 moksleivių iš visų rajono bendrojo lavinimo mokyklų. Per 30 rajono mokyklų komandų dalyvavo Lietuvos mokinių žaidynių regioniniuose ir aukštesnio rango renginiuose.

 Per 2019 metus sporto centras vykdė 37 stambesnius sporto renginius, kuriuose dalyvavo per 1600 dalyvių. Įvykdyta mėgėjiškų sporto varžybų programa rajono gyventojams.

 Gegužės – rugsėjo mėnesiais KKSC surengė rajono seniūnijų sporto žaidynes: apie 240 dalyvių, dalyvavo 9 (11) seniūnijų komandos. Delegavome rajono seniūnijų komandų rinktinę į zonines varžybas, kur geriausios komandos iškovojo teisę dalyvauti finalinėse varžybose. Miesto tradicinės šventės metu kartu su partneriais surengti Paplūdimio tinklinio, Gatvės krepšinio 3x3, Vaikų mažojo futbolo, Teniso turnyrai. Vyko riedučių sporto mėgėjų, karatė klubo „Budora“ narių pasirodymai. Talkinta kaimo bendruomenių vasaros sporto renginiuose, šventėse Padvarniuose, Alantoje, Balninkuose, Joniškyje, Giedraičiuose, Molėtuose. Buvo sudarytos sąlygos vykdyti treniruotes ir varžybas sporto klubams „Ežerūnas“, „SK Molėtai“, „Veja“, “Molėtų tenisas“, „Domino šokių studija“, „Šokių ir laisvalaikio studija Dorada“, FK „Molėtai“, HC „Molėtai“. Utenos apskrities futbolo asociacijai, tai pat sąlygos pavieniams sportininkams ir sportininkų grupėms nuomotis patalpas sporto pratyboms, treniruočių stovykloms. Susidomėjimo sulaukė teniso aikštynas – vyko treniruotės, turnyrai. Populiarumu stipriai nusileidžia padėlio aikštynas. Sporto centro patalpose sėkmingai dirba patrauklus, funkcionalus, aprūpintas šiuolaikine sporto įranga Ž. Savicko treniruoklių sporto klubas. Didelio susidomėjimo praėjusiais metais susilaukė stadionas, ypač futbolo veja. Buvo surengtas seniūnijų žaidynių futbolo turnyras, FK „Molėtai“ vykdė treniruotes ir varžybas klubo vaikų komandoms, vyrų komanda žaidė „Sostinės sekmadienio lygos“ rungtynes, Senjorų Utenos regiono turnyrą. SK „Molėtai“ moterys treniravosi ir žaidė Utenos apskrities moterų lygos turnyro rungtynes. Mes turėjome rūpestį užtikrinti aukštą vejos kokybę, sudaryti sąlygas sportininkams vykdyti treniruotes ir varžybas.

Vertinant praėjusio laikotarpio 2019 metų veiklos programos įvykdymą, galima teigti, jog dauguma numatytų veiklų buvo sėkmingai įgyvendinta, gerų sportinių rezultatų pasiekta nedaug, dalies sportinių grupių meistriškumas neauga taip kaip norėtųsi, vykdyta naujų dinamiškų renginių su partneriais.

 **Finansavimas.**

2018 metams rajono biudžete sporto centro veiklai skirta – 245,9 tūkst. eurų.

 2019 metų biudžetas buvo 306,19 tūkst. eurų.

 **Projektai:**

 – 2900,00 eurų. Vaikų vasaros poilsio organizavimo 3 programos. Molėtų savivaldybė;

 – 3,66 eurai. Gamtosauginis projektas „Mes rūšiuojam“, rinkta elektrotechnikos atliekos (apie 54 kg.);

 – 1120,00 eurų. Mobilus futbolo vartai. Lietuvos futbolo federacija.

Molėtų r. kūno kultūros ir sporto centro direktorius Mindaugas Kildišius